CELEX: 62015CN0565
Language: fi
Date: 2015-11-04 00:00:00
Title: Asia C-565/15: Ennakkoratkaisupyyntö, jonka Verwaltungsgerichtshof (Itävalta) on esittänyt PVÄ – Hans-Peter Ofenböck

1.2.2016   
            
            
               FI
            
            
               Euroopan unionin virallinen lehti
            
            
               C 38/24
            
         Ennakkoratkaisupyyntö, jonka Verwaltungsgerichtshof (Itävalta) on esittänyt PVÄ – Hans-Peter Ofenböck
   (Asia C-565/15)
   (2016/C 038/35)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Verwaltungsgerichtshof
   
      Pääasian asianosaiset
   
   
      Valittaja: Hans-Peter Ofenböck
   
      Ennakkoratkaisukysymykset
   
   
               1)
            
            
               Estääkö sopimattomista elinkeinonharjoittajien ja kuluttajien välisistä kaupallisista menettelyistä sisämarkkinoilla ja neuvoston direktiivin 84/450/ETY, Euroopan parlamentin ja neuvoston direktiivien 97/7/EY, 98/27/EY ja 2002/65/EY sekä Euroopan parlamentin ja neuvoston asetuksen (EY) N:o 2006/2004 muuttamisesta 11.5.2005 annettu Euroopan parlamentin ja neuvoston direktiivi 2005/29/EY (1) (sopimattomia kaupallisia menettelyjä koskeva direktiivi) sellaisen kansallisen säännöksen soveltamisen, jolla rajoitetaan ajallisesti huoltamoyrittäjien mahdollisuutta muuttaa polttoaineiden hintoja siten, että aiempaa korkeamman myyntihinnan vahvistaminen on sallittua ainoastaan kerran päivässä?
            
         
               2)
            
            
               Mikäli ensimmäiseen kysymykseen ei voida vastata ehdottoman myöntävästi vaan unionin tuomioistuimen oikeuskäytännön mukaisesti on tarkasteltaessa tällaisen rajoituksen hyväksyttävyyttä sopimattomia kaupallisia menettelyjä koskevan direktiivin 5–9 artiklan perusteella otettava huomioon yksittäistapauksen olosuhteet,
               mitkä näkökohdat on otettava huomioon tutkittaessa tapauskohtaisesti tällaisen rajoituksen hyväksyttävyyttä unionin tuomioistuimen asiassa C-540/08 antamassa tuomiossa edellytetyllä tavalla sopimattomia kaupallisia menettelyjä koskevan direktiivin 5–9 artiklan säännösten perusteella, kun kyseessä on kuluttajahintojen korotusmahdollisuutta rajoittava säännös?
            
         
      (1)  EUVL L 149, s. 22.